Historická vlajka Spoločnosti Hudsonovho zálivu (1682)
**Spoločnosť Hudsonovho zálivu** (angl. **Hudson's Bay Company**, **HBC**) je najstaršia finančná korporácia v Severnej Amerike a jedna z najstarších na svete. Keďže je na tento fakt veľmi hrdá a dosť z odkazov na svoje bohaté tradície ťaží, je jej skratka HBC často žartovne interpretovaná ako *Here Before Christ* (slov. *Bola tu už pred Kristom*).

Spoločnosť Hudsonovho zálivu a jej sieť obchodných staníc zohrala nezastupiteľnú úlohu pri osídľovaní Kanady a mala tak značný vplyv na beh kanadských dejín. Pôvodne bolo hlavnou náplňou jej činnosti zásobovanie kanadských lovcov kožušín (najmä bobrích), výkup týchto kožušín a obchodovanie s nimi. V súčasnosti prevádzkuje najrozsiahlejšiu sieť obchodných domov v Kanade.

Dejiny
------

Zem princa Ruprechta
Spoločnosť Hudsonovho zálivu bola založená 2. mája 1670. Najvýznamnejšou osobou medzi zakladateľmi spoločnosti bol princ Ruprecht Falcký, v Prahe narodený mladší syn českého „zimného" kráľa Fridricha Falckého a teda blízky príbuzný anglického kráľa Karola II. ktorý na Ruprechtovu žiadosť spoločnosti udelil monopol na obchod s kožušinami v oblasti povodia všetkých riek vlievajúcich sa do Hudsonovho zálivu (asi 1/3 Kanady). Táto oblasť bola spoločnosťou na počesť Ruprechta Falckého nazvaná Zemou princa Ruprechta.

Na počiatku 19. storočia viedla Spoločnosť Hudsonovho zálivu tvrdú vojnu s konkurenčnou Severozápadnou spoločnosťou, ktorá nakoniec po prestrelke pri siedmich duboch vyústila vo vládou vynútené zlúčenie obidvoch spoločností. V roku 1870 spoločnosť prijala sumu 300 000 libier, za ktoré sa vzdala svojho obchodného monopolu a podstúpila správu Zeme princa Ruprechta Kanade.

Súčasné vedenie
---------------

Budova Spoločnosti Hudsonovho zálivu v Montreali
Súčasní členovia správnej rady Spoločnosti Hudsonovho zálivu sú: 

* Richard A. Baker, guvernér (predseda) a riaditeľ
* James A. Ingram
* Steven Richardson
* Bonnie Brooks
* Francis Casale
* Jeffrey B. Sherman
* A. Mark Foote

Guvernéri spoločnosti
---------------------

* Ruprecht Falcký (1670 – 1682)
* Jakub II. (1683 – 1685)
* John Churchill (1685 – 1692)
* sir Stephen Evans (1692 – 1696)
* sir William Trumbull (1696 – 1700)
* sir Stephen Evans (1700 – 1712)
* sir Bibye Lake, Sr. (1712 – 1743)
* Benjamin Pitt (1743 – 1746)
* Thomas Knapp (1746 – 1750)
* sir Atwell Lake (1750 – 1760)
* sir William Baker (1760 – 1770)
* sir Bibye Lake, Jr. (1770 – 1782)
* Samuel Wegg (1782 – 1799)
* sir James Winter Lake (1799 – 1807)
* William Mainwaring (1807 – 1812)
* Joseph Berens (1812 – 1822)
* sir John Henry Pelly (1822 – 1852)
* Andrew Wedderburn Colvile (1852 – 1856)
* John Shepherd (1856 – 1858)
* Henry Hulse Berens (1858 – 1863)
* sir Edmund Walker Head (1863 – 1868)
* John Wodehouse, 1st Earl of Kimberley (1868 – 1869)
* sir Stafford Henry Northcote (1869 – 1874)
* George Joachim Goschen (1874 – 1880)
* Eden Colvile (1880 – 1889)
* Donald Alexander Smith, 1st Baron Strathcona and Mount Royal (1889 – 1914)
* sir Thomas Skinner (1914 – 1915)
* sir Robert Molesworth Kindersley (1916 – 1925)
* Charles Vincent Sale (1925 – 1931)
* sir Patrick Ashley Cooper (1931 – 1952)
* William Keswick (1952 – 1965)
* Derick Heathcoat Amory, 1st Viscount Amory (1965 – 1970)
* George T. Richardson (1970 – 1982)
* Donald S. McGiverin (1982 – 1994)
* David E. Mitchell (1994 – 1997)
* L. Yves Fortier (1997 – 2006)
* Jerry Zucker (2006 – 2008)
* Anita Zucker (2008)
* Richard A. Baker (2008 – súčasnosť)